Xitoy Xalq Respublikasi raisining oyligi 1850 dollargacha oshdi

Xitoy kadr manbalari va ijtimoiy himoya vazirligi davlat xizmatchilarining maoshlari oshganligini e’lon qildi, deb yozadi Meduza. 2006-yildan buyon birinchi marta joriy etilayotgan oylik oshishi natijalariga ko‘ra, Xitoy Xalq Respublikasi raisi Si Szinpinning maoshi 60 foizga — oyiga 7020 yuandan 11 385 yuanga (taxminan 1850 dollar) ko‘tarildi.

Xitoy Kommunistik partiyasi Markaziy qo‘mitasi siyosiy byurosi a’zolarining olti nafari ham xuddi shunday miqdorda oylik oladi.
Eng past martabadagi davlat xizmatchilari oyligi esa 630 yuandan 1320 yuan (251 dollar)gacha oshdi.